**§ 11.5 Fylkesavdelingsstyret**

Fylkesavdelingsstyret er fylkesavdelingens utøvende organ. Fylkesavdelingsstyret sammensettes slik at ingen seksjon har flertall alene. Annen sammensetning krever dispensasjon fra landsstyret.

Fylkesavdelingsstyrets medlemmer har tale-, forslags- og stemmerett. Fylkesavdelingens landsstyrerepresentant møter fast i fylkesavdelingsstyret med tale-, forslags- og stemmerett.

FO-Studentene velger to representanter til fylkesavdelingsstyret, hvorav den ene har tale- forslags- og stemmerett. Den andre representanten har tale- og forslagsrett. Der fylkesavdelingen omfatter flere enn ett lokallag, velges det en representant med tale–og forslagsrett for hvert av de øvrige lokallagene.

Fylkesavdelingsstyret er vedtaksført når minst halvparten av medlemmene er til stede. Ved stemmelikhet gjelder leders stemme som dobbeltstemme. Fylkesavdelingsstyret fører protokoll fra sine møter.

Fylkesavdelingsstyrets arbeidsutvalg består normalt av leder, nestleder og fylkessekretær, og fungerer mellom styremøtene etter fullmakt gitt av fylkesavdelingsstyret.

Mellom møtene i fylkesavdelingsstyrets arbeidsutvalg har leder fullmakt avgitt av fylkesavdelingsstyrets arbeidsutvalg.